1. **IZMJENA I DOPUNE (REBALANS) PROGRAMA RADA S FINANCIJSKI PLANOM ZA 2024. TURISTIČKE ZAJEDNICE OPĆINE NIJEMCI**

**PRIHODI PO VRSTAMA**

Prihodi od turističke pristojbe planirani su u iznosu od 500,00 EUR, u periodu od 1.1. do 30.4.2024. ostvaren je prihod u iznosu od 511,91 EUR. Do kraja godine planiramo prihode od turističke pristojbe u iznosu od 1300,00 EUR. Svoje planove temeljimo na podacima iz eVisitora.

Planirani su prihodi od turističke članarine u iznosu od 3.000,00 eura. U periodu od 1.1. do 30.4. 2024 ostvareni prihodi od turističke članarine iznosi 2.135,44. Do kraja godine planiramo prihodi od turističke članarine u iznosu 4.000,00EUR. Prihod od proračuna Općine Nijemci planiran je u iznosu od 110.000,00EUR, u razdoblju od 1.1. do 30.4.2024. iz proračuna Općine Nijemci ostvaren je prihod od 16.458,80 EUR. Povećavamo prihod od Općine Nijemci na 160.000,00 eura zbog povećanja rashoda za manifestaciju Divan je kićeni Srijem. Prihod od sustava turističkih zajednica planiran je u iznosu od 10.000,00 EUR, u razdoblju od 1.1. do 30.4.2024. ostvaren je prihod u iznosu od 9.619,49 EUR. Ovaj prihod odnosi se na projekte realizirane u 2023. godini, a financirane od strane TZ VSŽ i HTZ-a. Stvarni trošak je nastao u prosincu 2023. godine, a prihod je ostvaren u 2024. jer je TZVSŽ tada refundirala sredstva. Do kraja godine planiramo ostvariti prihod u iznosu od 23.576,99 EUR. Iznos od 13.957,50 EUR planiramo na osnovu odobrenih sredstava temeljem prijavljenih projekata na Fond za turistički nedovoljno razvijena područja i kontinent. Odobrena su nam 2 projekta Srijem – priroda i društvo u iznosu od 9.305,00 EUR i Srijem-razvoj destinacijskog sadržaja u iznosu od 4.652,50 EUR.

Ostali prihodi planirani su u iznosu od 300,00 EUR. Ukupni prihodi planirani su u iznosu od 124.000,00 EUR, u razdoblju od 01.01.-30.4.2024. ostvareni su ukupni prihodi u iznosu od 28.730,60 EUR. Do kraja godine planiramo ostvariti ukupne prihode u iznosu od 190.426,99 EUR.

**RASHODI PO VRSTAMA**

1. **ISTRAŽIVANJE I STRATEŠKO PLANIRANJE**

**1.1. Izrada strateških/operativnih/komunikacijskih/akcijskih/ dokumenata**

**1.2. Istraživanje i analiza tržišta** planiran je iznos od 150,00 EUR, trošak nije nastao do 30.4.2024. i ne planiramo do kraja godine,

**1.3. Mjerenje učinkovitosti promotivnih aktivnosti-** TZ općine Nijemci u sklopu aktivnosti koje se odnose na manifestacije u našoj organizaciji radit će različite promotivne aktivnosti u suradnji s regionalnom turističkom zajednicom. Na temelju provedenih kampanja dobit ćemo različite izvještaje koji mjere učinkovitost provedene promotivne aktivnosti. Za planirane aktivnosti potrošit će se 100,00 EUR.

**II. RAZVOJ TURISTIČKOG PROIZVODA**

1. **Identifikacija i vrednovanje resursa te strukturiranje turističkih proizvoda**

**Program „ Promatranje ptica u Općini Nijemci“** provodimo u suradnji s udrugama za zaštitu ptica i prirode na Međunarodni dan ptica selica na Izletištu Sopotac Nijemci. Organiziramo edukativne radionice na temu ptica selica, provodi se prstenovanje ptica, održat će se predavanja na temu ptica selica prilagođena za djecu vrtićke, osnovnoškolske i srednjoškolske dobi, orijentacija u prostoru, prepoznavanje različitih vrsta ptica i njihovog pjeva, izrada kućica za ptice. U ovoj godini planirali smo 1.500,00 EUR, ali obzirom da nam je odobren projekt Srijem-priroda i društvo iz Fonda za turistički nedovoljno razvijena područja i kontinent, pa se dio rashoda financira iz projekta do kraja godine planiramo rashod za Međunarodni dan ptica selica u iznosu od 3.500,00EUR.

 **2.2. Podrška razvoju turističkih događanja** planirana je u iznosu od 40.450,00 EUR, u periodu od 1.1. do 30.4.2024. realizirano je 316.40 EUR, a do kraja godine planiramo utrošiti 45.000,00 EUR

* + 1. Divan je kićeni Srijem- planirani iznos je 23.000,00 EUR. Manifestacije Divan je kićeni Srijem trebala bi se održati u periodu od 8.-16.06.2024. i planirani rashod povećavamo na 73.000,00 eura.
		2. Sijelo pučkih pisaca planiran je iznos od 150,00EUR. Ove godine nismo uključeni u organizaciji niti će trošak nastati.
		3. Našem selu s ljubavlju planiran je trošak u iznosu od 150,00 EURa. Ove godine manifestacija se nije održala, pa trošak nije ni nastao.
		4. Pokladno jahanje – planiran je iznos od 150,00 EUR. Ove godine nismo bili uključeni u organizaciju, pa trošak nije nastao.
		5. Božić u Nijemcima- planirani je iznos od 10.000,00 EUR, u periodu od 1.1. do 30.4.2024. nastao je trošak u iznosu od 316,40EUR koji se odnosi na trošak ZAMP-a za doček Nove godine 2024. Do kraja godine planiramo za manifestaciju potrošiti 7.000,00 EUR.
		6. Triatlon rijeke i staze Srijema – planirani je iznos od 3.500,00 EUR, do kraja godine planiramo za manifestaciju potrošiti 15.000,00 EUR. Trošak planiramo sukladno odobrenom projektu od TZVSŽ I HTZ-a koji će se financirati iz Fonda za turistički nedovoljno razvijena područja.
		7. Ljetna večer u Srijemu- planiran je trošak u iznosu od 3.500,00 EUR-a. Ove godine zbog financijskih, tehničkih i drugih razloga manifestacija se neće održati. Navedena manifestacija se posljednji put održala u kolovozu 2019. godine. U narednim godinama zbog odsustva direktorice, te manjka financijski sredstava i ljudskog faktora nemoguće je bilo ovakvu manifestaciju održavati. Možemo za iduću godinu ponovo planirati obnovu i razvoj ovakve vrste manifestacije.
	1. Podrška turističkoj industriji planiran je iznos od 1.000, 00 eura.TZ općine Nijemci kao dio podrške turističkoj industriji realizirala je program „Putevima Srijema“. Turistima koji u Nijemce dođu posredstvom putničkih agencija omogućuje se aktivno sudjelovanje u programu. Isto tako, institucije i tvrtke s područja Općine Nijemci koji u Općini Nijemci organiziraju događanje koje generira noćenja i turistički promet imat će mogućnost korištenja programa Putevima Srijema uz zamolbu koju treba dostaviti Turističkoj zajednici općini Nijemci.
1. KOMUNIKACIJA I OGLAŠAVANJE

3.1. SAJMOVI, POSEBNE PREZENTACIJE I POSLOVNE RADIONICE planirane su u iznosu od 2.000,00 EURa. U periodu od 1.1. do 30.4. 2024. potrošeno je 199,00 EUR, do kraja godine planiramo rashod u iznosu od 8.000,00 EUR. U koordinaciji s TZ Vukovarsko – srijemske županije nastupat ćemo na sajmovima na kojima ćemo predstavljat naše subjekte i ponudu destinacije. Ove godine mjesecu srpnju u suradnji s TZVSŽ i lokalnim turističkim zajednica planiramo se predstaviti na Međunarodnom dunavskom festivalu u Ulmu.

3.2. Suradnja s organizatorima putovanja – planiran je trošak u iznosu od 1.500,00 EUR-a, a do kraja godine planiramo veća sredstva u iznosu od 2500,00 EURa jer je u mjesecu svibnju sklopljena suradnja između GDMC d.o.o. i TZ općine Nijemci. GDMC d.o.o. jedna od vodećih kompanija u organizaciji međunarodnih riječnih krstarenja vezano za dolazak putnika s kruzera u Općinu Nijemci. Zajedničko suradnjom osmislili smo turističke programe koje će se ponuditi kruzer tvrtkama. U 2024. planira se i dolazak nekih kruzer kompanija u obilazak Općine Nijemci.

3.3. Kreiranje promotivnih materijala- napravili pripremu za tisak za dvije brošure, brošuru o pticama i brošuru za djecu i to na hrvatskom i engleskom jeziku. Zbog tehničkih poteškoća u 2023. godine nismo dali u tisak spomenute brošure na hrvatskom i engleskom jeziku te je to potrebno odraditi u 2024. godini. Brošure će biti usklađene s vizualnim identitetom TZ Vukovarsko-srijemske županije – destinacija Srijem i Slavonija. TZO Nijemci u svim promotivnim aktivnostima koristi logo i slogan koji je dio „Vizualnog identiteta TZ Vukovarsko – srijemske županije- destinacija Srijem i Slavonija“. Planiramo trošak u iznosu od 3.000,00 EUR.

3.4. Internetske stranice- Internet stranice i upravljanje internet stranicama trošak je koji je neophodan radi potreba održavanja stranica (www.tz-opcinanijemci.hr) i softverskog sustava, kao i osiguravanje digitalne pristupačnost za osobe s invaliditetom da nemaju nikakvih prepreka u interakciji ili pristupu digitalnom sadržaju. U ovoj godini planiramo nadograditi i izmijeniti službenu web stranicu TZ općine Nijemci. Planirani trošak iznosi 3.000,00 EUR

3.5. Kreiranje i upravljanjem bazom podataka i 3.6. Turističko-informativne aktivnosti – ne planiramo trošak

4. DESTINACIJSKI MENADŽMENT

4.1. e-Visitor-planirani trošak iznosi 100,00 EUR-a, odnosi se na edukacije vezano za eVisitor

4.2. Upravljanje kvalitetom u destinaciji- do 30.4.2024. potrošeno je 1.000,00Eur, na ovoj stavci do kraja godine ne planiramo trošak.

5. ADMINISTRATIVNI POSLOVI

5.1. Plaće - Turistički ured Turističke zajednice općine Nijemci zadužen je za realizaciju Programa rada. Osim planiranih, Turistički ured pravovremeno odgovara i na sve zadatke i upite koji nastaju tijekom godine, a koje Programom rada nije moguće predvidjeti. Aktivno surađuje s Općinom Nijemci prilikom kreiranja i realizacije projekata koji su povezani s turizmom. Za sve poslove Turističke zajednice predviđena su dva stalno zaposlena djelatnika, direktor Turističke zajednice i viši stručni suradnik. Obavljanje poslova Turističke zajednice općine Nijemci prati Turističko vijeće na svojim redovitim sjednicama putem pismenog i usmenog izvješća direktorice. Izvješće se podnosi za sve obavljene poslove iz Programa rada. Plaće i dodaci na plaće radnika određene su sukladno Pravilniku o radu turističkog ureda TZ općine Nijemci, Pravilniku o unutarnjem ustrojstvu i djelokrugu turističkog ureda TZ općine Nijemci te Odluci Turističkog vijeća. Ukupni rashod planiran je u iznosu od 48.200,00 EUR.

5.2.Materijalni troškovi - Turistička zajednica općine Nijemci se nalazi u zgradi Općine Nijemci. Knjigovodstvo za Turističku zajednicu općine Nijemci vodi ovlašteni servis „Marjanović“. Troškovi funkcioniranja ureda turističke zajednice obuhvaćaju režijske troškove, troškove telekomunikacijskih usluga, troškovi opreme i materijala, troškovi platnog prometa, troškovi poštarine, odvjetnički i javnobilježnički troškovi, troškovi korištenja osobnog automobila u službene svrhe, dnevnice, stručno usavršavanje zaposlenika, osiguranje imovine i sl. Na sjednicama Turističkog vijeća podnosit će se izvješće o radu Turističke zajednice općine Nijemci, planirati dinamika realizacije Programa rada te pratiti izvršenje Financijskog plana. Skupština Turističke zajednice održat će najmanje dvije sjednice na kojima će usvajati predložene akte Turističkog vijeća, analizirati izvršenje Programa rada te pratiti sadržaj aktivnosti. Ukupni rashod planiran je u iznosu od 15.000,00 EUR.

5.3. Tijela turističke zajednice - članovi tijela Turističke zajednice općine Nijemci ne primaju naknadu za svoj rad. Potrebno je razmotriti mogućnost uvođenja naknade za članove tijela. Za održavanje sjednica tijela turističke zajednice imat ćemo troškove distribucije materijala za potrebe održavanja sjednica tijela turističke zajednice, troškovi reprezentacije, troškovi promotivnih materijala. Ukupni rashod planiran je u iznosu od 700,00 EUR.

6. Rezerve su planirane u iznosu od 507,50 EUR.

Ukupni rashodi iznose 180.807,50 EUR. Razlika između ukupnog prihoda i rashoda je 9.619,49 EUR, a nastala je iz razloga što je u 2024. godini od strane TZVSŽ uplaćen iznos za realizirane projekte iz Fonda za turistički nedovoljno razvijena područja i kontinent za 2023. godinu dok je stvarni trošak nastao u 2023. godini.